Witom Wos Panie Zimnoch,
Suchom (jak niy blokujom) Waszych godek po naszymu, i sie raduja, co mogymy sie jeszcze w slonckim jynzyku poosprawiac o rozmajitych rzeczach.
Chciou ech – skuli tego...rozwiń całość
Witom Wos Panie Zimnoch,
Suchom (jak niy blokujom) Waszych godek po naszymu, i sie raduja, co mogymy sie jeszcze w slonckim jynzyku poosprawiac o rozmajitych rzeczach.
Chciou ech – skuli tego Dnia Mowy Ojczysty ciepnonc cojsik ody mnie.
Som w Ojropie kraje, kaj „mowa ojczysta“ – jynzyki mniejszosci – som normalnom czynsciom kultury,
Czamu pisza to dzisiej?
Od rana w radyjoku suchomy piosynek – a i tysz wiadomosci i informacyjow, jak duge som szlangi na autobanach – w jynzyku zwanym kelsz (kölsch). No bo dzis zaczua sie goronco czworto pora roku – Karnawal.
Leci muzyka do rozmajitych smiysznych tekstow, a wszyjstke baby, kere fajrujom karnawal, przeblykajom sie na karnawauowo – choc idom do roboty. I dajom pozor, coby niy zapomniec wzionc ze sobom ….nozyczek. A po jakiymu nozyczek – idzie sie zapytac?
No bo dzisiej baby uszczigujom chopom bindry. Bes tosz I jo, coby sekretarka miala szpas – oblykom dzisiej trocha starszy binder, coby mi go niy bouo szkoda, jak mi go urznom. Mom jeszcze pora rezerwowych, bo wjym, co na meetingu w robocie zaroski juzajs bydom nozyczki w robocie.
A i kreple tysz bydom. Normalnie, za kozdy binder mo chop dostac krepla (abo kusika), ale u nos we firmie wlasciciel kupuje dlo kozdego pracownika – baby I chopa – po kreplu, kere rozdowane som w pyndzialek – duiyn kej fajruje sie nojwazniejszy dziyn ty pointy pory roku. We “twierdzach” karnawalu I tak majom w tyn dziyn wolne od roboty – ale u nos – jusz za karnawalowom “granicom” w tyn dziyn robjymy – choc ino do pu jedynosty. Bo gynau o 11:11 ruszo karnawauowy pochod w miastach. Nojwjynkszy je we Köln – jak Poloki godajom Kolonii.
Ale o tym pochodzie napisza niyskorzij.
Kölle alaaf!
…….Als unser Vatter do bovven de Welt jemaat,
do hät hä et schönste Fleckche Ääd he an d'r Rhing jelat.
Dann nohm hä die Kölsche an de Hand un sat:
Dat es jetz üch - et jelobte Land.
– spjywajom „Die Bläck Fööss“
zwiń
slk_Latn szl_Latn szl_Latn slk_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn lim_Latn ltz_Latn ltz_Latn ltz_Latn lim_Latn deu_Latn pol_Latn